Када је 10. маја 1940. отпочела немачка офанзива на северном делу Западног фронта, Британски експедициони корпус, паралелно са француским армијама које су наступале поред њега, кренуо је ка северу и прешао белгијску границу. Британци се нису нарочито изненадили што Немци нису у почетку ометали њихове покрете из ваздуха. Штаб команданта БЕК-а, лорда Горта мислио је да има за то објашњење: не може Луфтвафе бити свуда у исто време. У ствари било је нешто сасавим друго. Немачка ваздушна офанзива била је планирана тако да се Савезницима омогући да што лакше, без сметњи, зађу што дубље у Белгију. Тиме ће се испразнити подручје њихове позадине - подручје преко ког ће немачки тенкови јурнути ка обали.